భారతీయ అంతరిక్ష పరిశోధనా సంస్థ
భారతీయ అంతరిక్ష పరిశోధనా సంస్థ (Indian Space Research Organisation) అంతరిక్ష పరిశోధనల కోసం భారత ప్రభుత్వం నెలకొల్పిన సంస్థ. ఇస్రోగా ప్రసిద్ధమైన ఈ సంస్థ దేశాభివృద్ధి లక్ష్యంగా అంతరిక్ష విజ్ఞానాన్ని అభివృద్ధి చేసే ఉద్దేశంతో ఏర్పాటై, ప్రస్తుతం ప్రపంచంలోని ప్రముఖ అంతరిక్ష రంగ సంస్థల్లో ఒకటిగా ప్రసిద్ధి పొందింది. బెంగుళూరు కేంద్రంగా ఏర్పాటైన ఇస్రో, దేశంలోని వివిధ ప్రదేశాల్లో పరిశోధన, అభివృద్ధి సౌకర్యాలు కలిగి ఉంది.
కె రాధాక్రిష్ణన్
కె.బాలకృష్ణన్ భారతీయ శాస్త్రవేత్త. ఆయన భారత అంతరిక్ష పరిశోధనా సంస్థ (ఇస్రో) ప్రస్తుత అధ్యక్షుడు. ఆయన "ఇండియన్ ఇనిస్టిట్యూట్ ఆఫ్ స్పేస్ సైన్స్ అండ్ టెక్నాలజీ" అనే సంస్థకు కూడా చైర్మన్ గా యున్నారు. ఆయన తిరువనంతపురం లో గల "విక్రం సారభాయి స్పేస్ సెంటర్" కు కూడా డైరక్టరుగా తన సేవలందిస్తున్నారు. ఆయన ఇండియన్ జియో ఫిజికల్ యూనియన్ కు జీవితకాల ఫెలోగా యున్నారు. ఆయన వోకలిస్టు, కర్ణాటక సంగీతం మరియు కథాకళి కళాకారుడు. ఆయన అక్టోబరు 31 2009 నుండి ఇస్రో చైర్మన్ గా బాధ్యతలు స్వీకరించారు. ఆయనకు పూర్వం ఇస్రోకు చైర్మంగా వ్యవహరించినవారు జి.మాధవన్ నాయర్.